rlitschk/wikidir huggingface dataset:
Wisch betekent Wisch, en Stück Gröönland, Wisch, Gemeen in’n Kreis Noordfreesland, Sleswig-Holsteen, Wisch, Gemeen in’n Kreis Plöön, Sleswig-Holsteen, Wisch, Oort in de Gemeen Zierow in’n Landkreis Noordwestmekelborg, Mekelborg-Vörpommern, Wisch, Oort in de Gemeen Heckthusen in’n Landkreis Cuxhoben, Neddersassen, Wisch, Oort in de Gemeen Kumbarg in’n Landkreis Cuxhoben, Neddersassen, Wisch, Oort in de Gemeen Balje in’n Landkreis Stood, Neddersassen, Wisch, Oort in de Gemeen Jörk in’n Landkreis Stood, Neddersassen, de Wisch, fröhere Hallig in Noordfreesland, Wisch, Gemeen in Gelderland, Nedderlannen, ter Wisch, Oort in Grünnen, Nedderlannen, Wisch, düütsch Adelsgeslecht. Wisch is ok de Naam von Clement von de Wisch (üm 1480–1545), düütschen Proovst, Jean-Christophe Wisch, franzööschen Offzeer, Johann von de Wisch (üm 1455–üm 1527), düütschen Doomherr un Proovst, Theodor Wisch (1907–1995), düütschen Offzeer, Wilhelm Wisch (1889–1951), düütschen Politiker. Kiek ok bi: Wische, Wischen, Visch, Wish. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wisch is en Dörp in de Gemeen Heckthusen, Samtgemeen Hemmoor, in’n Landkreis Cuxhoben, Neddersassen. Dat Dörp liggt in de Masch an de Oost. De Naveröörd sünd Lüttwöhrn in’n Noorden, Bredenwisch in’n Oosten un Host in’n Süüdoosten (op de anner Sied Oost), Heckthusen in’n Süden un Löhbarg in’n Noordwesten. Wisch kummt 1420 toeerst in de Oorkunnen vör. De Oort hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Oort an’n Landkreis Land Hadeln kamen un 1977 Deel von’n Landkreis Cuxhoben worrn. 1962 is de Oord mit de Dörper Bornbarg, Heckthusen, Klint, Lohmöhlen un Lüttwöhrn to de Samtgemeen an de Oost tohoopleggt worrn, de denn an’n 1. Juli 1972 sülvs to en Gemeen un Deel von de Samtgemeen Hemmoor worrn is. Wisch is evangeelsch-luthersch präägt un höört to dat Kaspel Heckthusen. För de Kathoolschen is de St.-Nikolaus-Kapell in Heckthusen tostännig, de siet 1. September 2010 to de Karkengemeen Hillig Geist in Stood tohöört. Dat Wapen von de Gemeen wiest op sülvern Grund baven twee Steerns, in de
Bill Bixby (* 22. Januar 1934 in San Francisco; † 21. November 1993 in Century City, Los Angeles, Kalifornien; börgerlich: Wilfred Bailey Bixby) weer en US-amerikaanschen Schauspeler un Speelbaas. Bixby hett twüschen 1963 un 1966 in de Feernsehreeg My Favorite Martian den Reporter Tim O’Hara speelt. De Reeg is vun 1976 an ok in’t ZDF sennt worrn. Internatschonal bekannt worrn is Bixby mit de The Courtship of Eddie's Father (1969-72), in de he de Hööftrull harr. Dorna weer he in de Feernsehreeg The Incredible Hulk as de Wetenschoppler Dr. Banner to sehn, dör de he weltwiet noch bekannter worrn is. De Pilotfilm dorto weer 1977 in de USA to’n eersten mol utstrahlt. Vun 1978 bit 1982 lööp de Reeg mit Spood op CBS. Bixby hett aver ok as Speelbaas arbeit un hett to’n Bispeel dree Feernsehfilmen över den Hulk dreiht, de na dat Enn vun de Feernsehreeg dreiht worrn sünd. In’t Johr 1993 is Bixby an Prostatakrebs doodbleven. Bixby leev to disse Tiet in sien drüdde Eh. Bixby weer dreemol för den Primetime Emmy un för wietere veer Priesen nomineert. Wunnen hett he blots een Pries, man at weer nich to sien Leevtieten. Eerst 2008 weer he mit den TV
Gary Byrd and the GB Experience is en US-amerikaansche Musikgrupp ween, de en Single mit den Titel "The Crown", in de UK Singles Chart harrt hett. Rutbrocht wurrn is dat bi dat Motown- Label un keem an’n 23. Juli 1983 in de Charts. Dor is dat denn upstegen bit up Platz 6, un is denn negen Weken in de Charts bleven. Vördem weer dat al in de USA up Stevie Wonder sien „Wondirection“-Label rutkamen. Man düt Label hett nich lang leevt, un en Hit is de Platen in Amerika ok nich wurrn. "The Crown" is blot up en 12-Inch-Platen rutkamen un hett mehr, as 10 Minuten duert. Dor is dat een vun de längsten Tracks mit ween, de dat in de Charts schafft hefft. Schreven wurrn is dat vun Gary Byrd un Stevie Wonder. Bi den Song geiht dat um en ganze lange Geschicht vun den Minschen sien Vörutgang vun de Olen Ägypters bit up den hüdigen Dag. Sunnerlich geiht dat dor um dat afrikaansche Arvdeel bi. Bi den Song sünd Verse, de Gary Byrd spraken/rapped hett, tohopenbrocht mit en Stroph, de vun Stevie Wonder un Crystal Blake sungen wurrn is. Gary Byrd sien Hit up Youtube: [1]
Tine Scheuer-Larsen (* 13. Mai 1966 in Ølstykke Kommune) is en ehmalge däänsch Tennisspelerin. Wiels hör Tennisloopbahn wunn Scheuer-Larsen söben WTA-Düppeltitel. Hörst best Platzeeren up de Weltranglist weer Platz 34 in’ Eenzel (September 1986) un Platz 14 in’t Düppel (Oktober 1988). För hör Land hett se insgesamt 58 FedCup-Insatzen makt. Scheuer-Larsen weer Liddmaat vun de däänsch Mannschap bi de Olympisch Sömmerspelen 1984 in Los Angeles (Demonstratschoonswettbewarf) un 1988 in Seoul. WTA-Profil (engelsch) ITF-Profil (engelsch) Hör Fed-Cup-Statistik (engelsch)
Julius I. (latiensch: ut dat Geschlecht vun de Julier; * in Rom; † 12. April 352) wurr an‘ 6. Februar 337 nah en veer Maand düernd Sedisvakanz to‘n Bischop vun Rom (Paapst) as Nahfolger vun Marcus wählt un harr dit Amt bit to sien Dood an‘ 12. April 352 inne. He is besünners för sien Rull wiels de ariaansch Kontroverse bekannt. Nahdem de Anhänger vun Eusebius vun Nikomedia up de Synode vun Antiochia in dat Johr 341 dat Afsetten vun Athanasius de Groot nee makt harrn, hebbt de beslooten, Delegierte to’n weströömschen Kaiser Constans un to Paapst Julius to sennen. Letzterer hett beid Parteien inlaaden, nahdem he sien Meenen vör Athanasius bekannt makt harr, hör Fälle en vun hüm leit Synode vörtoleggen. De Bischopen vun de ööstlich Kark hebbt dissen Vörslag aber aflehnt. Wiels sien tweet Verbannung ut Alexandria keem Athanasius nah Rom un wurr dor vun de 342 afhollen Synode as regulär Bischop anerkannt. Up dat Konzil vun Sardica trucken sück de 76 dellnehmen ööstlichen Bischopen nah Philippopolis torüch un hebbt de Afsetten vun Julius, Athanasius un annern verkünd. De 300 westlichen Bischopen hebbt de Beslüsse vun de röömsch Synode bestätigt. Dör de in‘ 3., 4. un 5. Dekret
Alfred “Alf” Buchanan Cheetham (* 6. Mai 1867 in Liverpool; † 22. August 1918, afsaapen in de Noordsee) weer en engelsch Seemann un Forschungsreisender bi de Erkundung vun de Antarktis. Alfred Cheetham wurr as Söhn vun John un Annie Elizabeth Cheetham in Liverpool boren. As he ruch weg teihn Johr old weer truck he mit sien Öllern vun dor nah Hull. All as Teenager gung he to See un hett bi en Fischereeflotte in de Noordsee arbeit. Later wurr he Bootsmann un hett ok as Reservist in de Royal Navy deent. Mit sien Fru Eliza Sawyer harr he 13 gemeensam Kinner. Cheetham hett an veer bedüüdend Antarktisexpeditschonen deelnommen. Bi de Discovery-Expeditschoon (1901-1904) ünner de Leitung vun Robert Falcon Scott weer he an Bord vun dat Schipp Morning an de Rettung vun de up de Hut-Point-Halfinsel in’t Ies inslooten Expeditschonsdeelnehmer bedeeligt. Ernest Shackleton hett hüm to’n darten Offizier an Bord vun de Nimrod bi de Nimrod-Expeditschoon (1907-1909) befördert. Bi Scott sien to’n Dood führend Versöök, in‘ Verloop vun de Terra-Nova-Expeditschoon (1910-1913) bit to den Süüdpool to kommen, deen Cheetham as Bootsmann an Bord vun de Terra Nova. Wiel he to dissen Tietpunkt all Familie harr, wurr he bi de Utwahl vun
Kurt Werner Ernsting (* 6. November 1929; † 7. Dezember 2011) weer en düütsch Ünnernehmer un Mäzen. He hett dat Textilünnernehmen Ernsting’s family grünnd. Kurt Ernsting weer de Söhn vun den Textilünnernehmer Hugo Ernsting un is in Coesfeld upwussen. In’ Tweeten Weltkrieg hett he dör Flegerangreep sien Vader un sien Süster verloren un is sülvst swoor verwundt wurrn. Nahr den Krieg hett he eerrst in de Landwertschap arbeit, hett dornah aber dat Geschäft vun sien Öllern in Coesfeld weer upbaut. 1955 hett he sien Verlobte Elisabeth „Lilly“ Kleier heiraadt. Ut de Ehe gungen de Kinner Bernd, Margret, Stephan un Karin hervör. Den Grundsteen för dat latere Grootünnernehmen Ernsting’s family mit Hööftsitt in Coesfeld-Lette legg Kurt Ernsting 1967 mit de Eröffnung vun dat eerst „minipreis“-Geschäft in de Waschkööken vun sien Öllernhuus. He hett dorbi up Sülvstbedeenen in’ Textilhannel sett. Een Johr later hett he de „Minipreis Ernsting Handels-GmbH“ grünnd un fung an, so nah un nah en Filialkett uptobauen. 1972 wurr dat Ünnernehmen in „miniladen“ umnömmt. Sien endgültigen Naam Ernsting’s family kreeg dat Ünnernehmen 1990. A sück de Firmengrünner 2007 ut dat operativen Geschäft torüchtruck, hett he em anhollend expandeerend Ünnernehmen övergeven. 2010 mak dat Ünnernehmen mit rund 10.000 Mitarbeiter in
Gerald L. Ketchum (* 5. Dezember 1908 in Bellingham, Washington; † 22. August 1992 in Plano, Texas) weer en US-amerikaansch Antarktisforscher. He deen in de United States Navy un nehm as Fregattenkapitän an de Operation Windmill, en Antarktisexpeditschoon van 1947 bit 1948, deel, wobi hüm 500 Mannlüüd ünnerstellt weern. Sien Expeditschoonsflaggschipp weer de USS Burton Island, begleit vun de USS Edisto. Ketchum Ridge, en Bargkamm in de Antarktis, wurr nah hüm nömmt. Australian Antarctic Data Centre (engelsch)
Claudia Porwik (* 14. November 1968 in Coburg) is en ehmalge düütsch Tennisspelerin. Se wunn in hör Loopbahn söben Düppeltitel un dree Eenzelturniere un wurr up de Tennis-Weltranglist as höchst Positschoon in’t Eenzel up Platz 29 (1990) un in Düppel up Platz 24 (1994) führt. Bi de Australian Open keem se 1988 bit in’t Veertelfinale un 1990 sogor bit in’t Halffinale. Mit de düütsch Natschonalmannschap wunn se todem 1992 den Federation Cup, ofschoons se blots all tosommen fiev Insatzen harr. Nah dat Enn vun hör Karriere, de van 1984 bit 1997 gung, hett se in Fürth en Tennisschool apen maakt. Gemeensam mit hör Mann hett se kört dornah en bannig spoodriek Tennisschool in Tosommenarbeit mit den Vereen TSV Altenfurt in Nürnbarg grünnd. WTA-Profil (engelsch) ITF-Profil (engelsch) FedCup-Statistik (engelsch)
Vulkan is de Titel vun en düütschen Katastrophenfilm ut at Johr 2009, de as tweedeeligen Feernsehfilm vun RTL an’n 18. un 19. Oktober 2009 to’n eersten mol wiest worrn is. Dat Dreihbook is vun Alexander M. Rümelin schreven worrn un baseert op en Infall un Geschicht vun Nikolaus Krämer. Produzeert weer de Film vun Zen Productions un teamWorx, in de Hööftrullen spelen Matthias Koeberlin, Katharina Wackernagel un Yvonne Catterfeld. De Film befaat sik mit dat Utbreken vun en Vulkan in de Eifel un woans de Inwahners vun de fiktiven Stadt Lorchheim eerst nich wohrhebben wüllt, dat en Katastrooph op jem daal kummt un naher openanner losgaht, as dat üm jemehr Överleven geiht. In’n eersten Deel warrt de Figuren mit jemehr Alldags-Lasten vörstellt, wiel de tweete Deel de Katastrooph un ehr Utwirken. Lorchheim is en Oort in de Neeg vun’n Lorchheimer See, in den Gasblasen vun’n Grund opstiegen doot. Dör dat Gas fallt sogor en Swemmersche in Ahnmacht, kort later blifft en hele Hood Schaap doot, as dat Kohlenstoffdioxid in gröttere Mengde ok dör Reten in de Eer opstiggt. Man de Lüüd in Lorchheim sünd veel to dull mit sik sülvst un jemehr Lasten befaat, as dat se marken deen, dat
Julia Richter (* 14. August 1970 in Berlin) is en düütsch Schauspelerin, de för dat Theater und den Film arbeit. Richter fung hör Schauspeelloopbahn all mit söven Johr an un speel meest teihn Johr in dat Kinnerensemble vun den Friedrichstadtpalast. Bi de Theatergrupp „Reißverschluß“ un in dat Theaterstudio Friedrichstraße in Berlin hett se denn den Schauspelerberop lehrt. Nah dat Enn vun hör Schauspeelutbillen 1993 wurr Richter in de Feernsehreeg Freunde fürs Leben övernommen. Hör Filmedebüt geev se as de lesbisch Kati in de Hööftrull vun de Coming-out-Kummedie Kommt Mausi raus?!. Sietdem weer se in tallriek Hööftrullen, so in Christoph Schrewe sien Die Nacht, in der ganz ehrlich überhaupt niemand Sex hatte un in Florian Gärtner sien Drachenland to sehn. Wiedere Filmrullen harr se in Schwestern as ok Und das ist erst der Anfang. Buterdem is se in tallriek Gastrullen in verscheeden Feernsehserien as Polizeiruf 110 un Der Bulle von Tölz uptreden.. Richter hör Bühnenstatschonen in Berlin weern dat Moderne Theater, dat Theater im Palais un dat Theater 89. Buterhalv vun Berlin speel se aver ok an dat Natschonaltheater Weimar, an dat Thalia-Theater in Hamborg, an’t Volkstheater Rostock un an’t Volkstheater München. För de Dorstellen vun de Julia in Romeo und
Weerm is en Gemeend un Luftkuroort in de Samtgemeend Esens in‘ Landkreis Wittmund in Neddersassen. Weerm is 18.45 km² groot, an’ 31.12.2010 harr de Oort 716 Inwahner. Weerm liggt in dat Harlingerland in Oostfreesland blots wenig Kilometer achter de Nordseediek. De Küstenoort Neeharlingersiel liggt etwa veer Kilometer nöördlich, un Esens etwa söben Kilometer westlich vun Werdum. In Richt Süüden liggt de Oort Buttfoor. Werdum is över de Kreisstraat 16 ööstlich vun Esens to erreichen. All 1191 wurr ööstlich vun dat Dörp in den Oortsdeel Edenserloog en Borg vun de Herren von Werdum erricht, de bit hüüd bewahnt is. Nah en Överleevern stunn all vörher en Borg vun dat inflootriek Hööftlingsgeslecht up de Warft vun de St.-Nikolai-Kark. Oorkundlich erwähnt wurr de up Warften erricht Siedlung eerstmals 1297. Dormals leeg Weerm an‘t Meer un harr en Haben. Man nimmt an, dat an de Stäe vun den hüüdigen Hoff Kapkehörn dat Weermer Siel leegen hett. De Oort Weermer Olddiek wiest dorup hen, dat dicht bi sien Reeg vun Hööf, vermutlich an‘ Verloop vun de hüüdig Landstraat, eenstmals en Diek, Weerm vör dat Meer schuult hett. De Borg wurr in‘ Middelöller up en Warft in‘ Weermer Oortsdeel Edenserloog baut. De Familie von Werdum, de
Habibi (araab.: حَبِيبي) is en araabschen Naam, de so veel, as mien Leevsten bedüden deit. Wenn dat um en Fro geiht, denn heet dat habibati, in de Ümgangsspraak ok habibti. De Naam kummt vun dat Adjektiv habib (leev harrt) her. Normolerwiese warrt dat ok as Synonym for „Fründ“ oder „Leevsten“ bruukt. Abdul Hai Habibi (1910–1984), afghaanschen Politiker un Dichter, Emil Habibi (1922–1996), Schriver un Politiker ut Palästina, Hassan Habibi, Iran sien eersten Viezpräsidenten (1989–2001), Imam-Ali Habibi (* 1931), iraanschen Ringer un Politiker, Jusuf Habibie (* 1936), Indonesien sien drüdden Präsidenten (1998/1999), Mahmoud Habibi (1924–2011), Journalist, Schriever un Politiker ut Afghanistan, Shafiqa Habibi (* 1946), Journalistin, Politikersche un Froenrechtlersche ut Afghanistan, Shahla Habibi, Politikersche ut Iran, Zomhan Habibi (* 1990), afghaanschen Footballspeler. Habib
Habib (araab.: حبيب) is en araabschen Vörnaam for Jungs. He bedutt so veel, as „(mien) Leevsten“ oder „den ik leef hebb“ Düsse Vörnaam warrt faken denn ok as Tonaam bruukt. Habib Bellaïd (* 1986), franzöösch-tunees’schen Footballspeler, Habib Koité (* 1958), Singer un Muskant ut Mali, Habib Mohamed (* 1983), Footballspeler ut Ghana, Habib Pacha El-Saad (1867–1942), den Libanon sien Präsident, Habib Qaderi (* 1971), Popsinger ut Afghanistan, Habib Thiam (1933–2017), den Senegal sien Premierminister. Irfan Habib (* 1931), Historiker ut Indien, Khaled Habib (* 1970), Rai-Musiker ut Algerien, Michel Habib-Deloncle (1921–2006), Politiker ut Frankriek, Mohammad Habib (1895–1971), Historiker ut Indien, Philip Habib (1920–1992), US-amerikaanschen Diplomaten. Habib Bank Habibi „habib“ auf fr.wiktionary.org Habib up www.behindthename.com (engl.) Habib up www.vornamen-weltweit.de
De Tarahumara sünd en Ethnie, de in’ Nöörden vun Mexiko leevt. Mehr as 50.000 Tarahumara-Indianer wahnen in de tallriek Canyons – incl. de berühmte Barranca del Cobre (Kopperslucht) – vun de Sierra Tarahumara. Dör hör isoliert Levenswies hebbt se hör Traditschonen hollen können; völ wahnt immer noch in Höhlen un bauen Mais un Bohnen an. Antodrapen sünd se in de Nähe vun Creel. Dor gifft dat in de Complejo Ecoturístico Arareko en tarahumarisches ejido (Hannelsgenossenschap) mit Pinienwäldern, Watrfällen, heet Borns un de Höhlenwahnstätten. De Tarahumara draagt butergewöhnlich Kleedasch. De Fruen schmücken sück mit voluminösen Faltenröcken un Blusen ut grootmustert, bunt Stoffen. Sücks Blusen draagt ok de Mannlüüd, aber de sünd unifarben un sünd kombineert mit wiet Lendenbüxen. De traditschonellen Sandalen ut Leernbanden wurrn vun de Fruen un Mannlüüd draagen. Berühmt sünd de Tarahumara as Langstreckenlöper. Loopen nimmt in hör Kultur en hooch Stellenwert in, wiel se traditschonell Jäger sünd; se beteken sück sülvst as Rarámuri (de, de flink rönnen). Ok hüüd gifft dat Tarahumara, de – of nu up Jagd oder in Wettrennen – bit to 170 km dör ruuch Schluchten loopen, ahn antohollen. Kathoolsch Missionare harrn relativ spoodloos versöcht, de Tarahumara to bekehren. Se besööken woll af un to
HBL (Urdu: حبيب بينك) ok Habib Bank Ltd. Pakistan sitt in den Kontoortoorn Habib Bank Plaza in Karatschi in Pakistan. Se is dat Land siene gröttste Bank un hett in ganz Pakistan mehr as 1450 Filialen. Bovenhen gifft dat up de ganze Welt noch 55 Filialen. Ehr Andeel an den Bankenmarkt in Pakistan liggt bi mehr as 40%. Mit Afstand liggt se dor vor de annern Geschäftsbanken in dat Land mit. Mehr as de Hälft vun all Geld, wat in dat Binnenland overwiest warrt un mehr as 55 % vun de Geldtransfers in dat Utland loopt over de Habib Bank.De Bank gifft Kredite for lüttje un middelgrote Unnernehmens un Bueree-Bedrieve un ok Basis-Geldgeschäfte for Industrie, Hannel un Landweertschop. Pakistan sien Grünner Muhammad Ali Jinnah hett de Habib-Bank 1941 in Bombay in Gang brocht. He hett dor de Familie Habib for up siene Sieten brocht, de dormols veel to seggen harrt hett. De Familie harr dat dor up afsehn, over de All-India Muslim League grottern Infloot up de Politik vun de Muslime in dat Land to kriegen, wenn se sik mit düssen Geschäftstwieg afgeven dö. Nadem de brittschen Truppen aftagen weern, de dat Land besett harrn, is over düsse Bank Utglieks-Geld
Grachan Moncur III. (* 3. Juni 1937 in New York City; † 3. Juni 2022 in Newark, New Jersey) weer en US-amerikaansch Jazzbasuunist. Moncur is in Newark in en musikalischen Familie upwussen. Sien Vader Grachan Moncur II weer ebenfalls Jazzmusiker. Grachan III. studeer an der Manhattan School of Music un an de Juilliard School Musik. Während sien Studium hett he in de Jazzafdeelen vun dat Plattenlabel ABC-Paramount arbeit. Tüschen 1961 un 1963 weer he Liddmaat vun de Band vun Ray Charles un nehm mit Art Farmer un Benny Golson up. Ansluutend leet he sück in New York daal, um mit Jackie McLean, Herbie Hancock un Sonny Rollins as ok mit eegen Band (u. a. mit Bobby Hutcherson un Tony Williams) freen Jazz, de aber düüdlich an sien Vörbild J. J. Johnson orienteert is, to spelen. Mit letzteren beid as ok Jackie McLean un Lee Morgan speel he an‘ 21. November 1963 för Blue Note Records Evolution as eerst Album ünner eegen Naam ein. Kört tovör weer he an McLean sien Album Destination… Out! maatgevend bedeeligt. En tweet Album, Some Other Stuff, keem 1964 herut. Ansluutend (1967 bis 1969) weer he Liddmaat vun de Gruppen vun Archie Shepp, mit de he
Rudolf Muuß, ok Muuss, mit vullen Naam: Rudolf August Edgar Muuß (* 24. April 1892 in Meldörp; † 31. Juli 1972 in Niebüll) is en düütschen lutherschen Paster, Heimatforscher, Politiker (CDU) un Schriever ween. Muuß stamm ut en Pastorenhuus. Sien Vadder Franz Muuß (1860-1955) is vun 1896 af an Paster in Flensborg ween. As he up dat Gymnasium gung, grünn Rodolf Muuß en Grupp vun den Wandervogel. He studeer Theologie in Tübingen, Kopenhagen, Bonn, Marborg un Kiel. 1914 is he in Tübingen to’n Dr.theol maakt wurrn. Vun siene Tied in Marborg af an weer he en Frund vun Martin Rade un stunn in for en anstännigen Kulturprotestantismus. 1919 is he in Flensborg ordineert wurrn. As in Sleswig afstimmt wurrn is over de Fraag, of dat Land to Däänmark oder to Düütschland tohöörn scholl, dor höör he to’n Düütschen Utschuss, hett Versammlungen afholen un weer ok Chefredakteur vun dat „Flensburger Tageblatt“, wat just grünnt wurrn weer. Dor hett he unner dat Pseudonym „Jens Paulsen“ schreven. NBadem de Afstimmen vorbi weer, gung he torüch in sien Amt as Paster. Toeerst hett he deent in Tating. Vun August 1930 af an weer he togange in Stedesand. Dor bleev he bit an dat Enn
Gerrit Herlyn (* 20. Juli 1909 in Lüttje Milm; † 4. Oktober 1992 in Leer) weer en plattdüütschen Schriever. Herlyn sien Vörfohren weern vun sien Vaders Siet Hugenotten, de as calvinistisch präägt Protestanten hör fläämsch Heimat upgeven mussen, un vun sien Moders Siet Soltborger Emigranten, de 1731 ut religiöös Grünnen ok hör Heimat verlaaten harrn. He besoch de Volksschool in Jemgum, Kreis Leer un gung denn up en Privatscholen. Later besoch he de Kloosterscholen Ilfeld in'n Horz. He studeer Theologie in Bethel, Erlangen, Zürich, Tübingen, Kampen un Bonn. 1934 hett he sien eerst Theoloogsch Examen afleggt in Auerk un weer denn up dat Predigerseminar in Elberfeld, Debrecen (Ungarn) un in Twixlum. 1936 hett he sien tweet Examen maakt. Achterna is he Hölpsprediger in Wien wurrn. Dor wurr he ok 1937 ordineert to'n Pastoor. Vun Januar 1938 af an weer he togange as Pastoor an de reformeerte Gemeende Westoverledingen-Ihrenerfeld. Nadem he sien Wehrdeenst achter sik harrt hett un ok in Russland as Kriegsgefangenen weer, maakde he wieder mit sien Pastorendeenst in Ihrenerfeld. 1952 gung he na Leer, bit he 1976 ut den Deenst geiht. He starvt an'n 4. Oktober 1992 in Leer. He hett allerhand plattdüütsche Warke in Oostfreesch Platt schreven
Doornbusch (hoochdüütsch Dornbusch) is en Dörp in de Gemeen Drochters in’n Landkreis Stood, Neddersassen. Blangen dat Dörp Doornbusch höört dor ok de Hööv in Doornbuschermoor to. De Naveröörd sünd Neeland un Wischhoben in’n Noorden, Kruutsand in’n Oosten, Drochters in’n Süüdoosten, Hüll in’n Süüdwesten un Wulfsbrokermoor in’n Westen. In de Oorkunnen kummt Doornbusch toeerst 1361 as Dornebusch vör. Al in dat 19. Johrhunnert is Doornbusch Deel von de Gemeen Drochters worrn. Doornbusch is evangeelsch-luthersch präägt un Deel von dat Kaspel Drochters. För de Kathoolschen is de Hillig-Geist-Kark in Stood tostännig. Dat Wapen von Doornbusch wiest op grönen Grund en grönen Boom mit rode Blomen. De Schützenvereen Doornbusch is 1914 grünnt worrn. De Freewillige Füürwehr harr Doornbusch vör 1935 mit Wulfsbrokermoor tohoop, is denn aver en Oortswehr binnen de Füürwehr von Drochters worrn. De Volksbank Keden hett in Doornbusch in de Doornbuscher Straat 74 en Filiaal. De Kreisspoorkass Stood harr in Doornbusch in de Doornbuscher Straat 32a en Filiaal, de to’n 28. Februar 2017 dichtmaakt hett. Doornbusch liggt an de Landsstraat 111, de in’n Süüdoosten na Drochters un denn wieder na Stood geiht un in’n Noordwesten na Wischhoben un Freiborg löppt. Von de L 111 gaht na Noordwesten de Kreisstraat 19 na
Barnkroog is en Dörp in de Gemeen Drochters in’n Landkreis Stood, Neddersassen. De Naveröörd sünd Abbenfleet in’n Süüdoosten, Bützfleet in’n Süden, Depenbeek, Bützfletermoor un Aßlermoor in’n Süüdoosten un Aßel un Weth in’n Noordwesten. Na Noorden un Oosten to liggt de Elv mit de Sannen Swarttünnensand, Pagensand un Aßlersand. Bi Barnkroog steiht ok de 42 m hoge Schroottoorn von de Firma Jagd-Schrot & Hagel-Fabrik Haendler & Natermann. De Festung Graueroort is von 1869 bet 1879 bi Barnkroog an de Elv boot worrn un warrt vondaag as Museum un för Veranstaltungen bruukt. Barnkroog is evangeelsch-luthersch präägt un höört bi dat Kaspel Aßel. För de Kathoolschen is de Hillig-Geist-Kark in Stood tostännig. In Barnkroog hett von 1885 af an dat Elvklinkerwark Horwege bestahn, dat 2006 insolvent gahn is. Op dat Gelänn von dat Klinkerwark hett in’n August 2017 de eerste gröttere Solarpark in’n Landkreis Stood apenmaakt. De Anlaag is ölven Hektar groot un produzeert mit 28.000 Module en Leistung von 8 MWp. De Bedriever Enerparc hett dor 6 Milljonen Euro investeert. De Gebüüd von dat ole Klinkerwark sünd dorto all afreten worrn. Barnkroog liggt an de Landsstraat 111, de in’n Süden na Stood geiht un in’n Noordwesten na Drochters, Wischhoben un Freiborg löppt.